b"\n_START_ARTICLE_\nZlatna palma\n_START_PARAGRAPH_\nZlatna palma (fra. Palme d'Or) ime je najpresti\xc5\xbenije nagrade koja se dodjeljuje jednom godi\xc5\xa1nje na Filmskom festivalu u Cannesu u Francuskoj.\n_START_SECTION_\nPravila\n_START_PARAGRAPH_\nSvake godine u svibnju odr\xc5\xbeava se festival na kojem se prezentira 20-ak nominiranih filmova. \xc5\xbdiri, sastavljen svake godine od razli\xc4\x8ditih filmskih li\xc4\x8dnosti, odlu\xc4\x8duje o dodjeli nagrada za najbolje glumice, glumca, re\xc5\xbeije, scenarija, velike nagrade \xc5\xbeirija te glavne nagrade, Zlatne palme._NEWLINE_Do sada dvaput su Zlatnu palmu osvojili samo Alf Sj\xc3\xb6berg, Francis Ford Coppola, Shohei Imamura, Emir Kusturica, Bille August te bra\xc4\x87a Luc i Jean-Pierre Dardenne. Jane Campion je za sada jedina \xc5\xbeena koja je ikada osvojila tu nagradu.\n_START_SECTION_\nPovijest\n_START_PARAGRAPH_\nPrvi festival odr\xc5\xbean je 1939. kao protute\xc5\xbea Venecijanskom filmskom festivalu koji je bio previ\xc5\xa1e naklonjen Benitu Mussoliniju, a drugi tek 7 godina kasnije, 1946. Nagradu je vije\xc4\x87e organizatora festivala uvelo 1955. godine, preimenovanjem dotada\xc5\xa1nje nagrade Grand Prix du Festival international du film (Grand Prix kanskog festivala danas se dodjeljuje kao zasebna nagrada, manjeg zna\xc4\x8daja od Zlatne palme)._NEWLINE_Danas se Zlatna palma smatra jednom od najcjenjenijih filmskih nagrada filmske industrije."